Blinken discută cu ministrul israelian al apărării despre un armistițiu în Fâșia Gaza
Șeful diplomației americane, Antony Blinken, a discutat telefonic duminică cu ministrul israelian al apărării, Yoav Gallant, despre "propunerea de a se ajunge la o încetare totală a focului" în Fâșia Gaza în schimbul eliberării ostaticilor deținuți de Hamas, a indicat Departamentul de Stat, potrivit AFP.